Document ID: 31995D0050

ΑΠΟΦΑΣΗ ΤΗΣ ΕΠΙΤΡΟΠΗΣ της 23ης Φεβρουαρίου 1995 για την έγκριση του επιχειρησιακού προγράμματος το οποίο υπέβαλε η Σουηδία σχετικά με τον έλεγχο της σαλμονέλας για ορισμένα ζωντανά ζώα και ζωικά προϊόντα (Το κείμενο στη σουηδική γλώσσα είναι το μόνο αυθεντικό) (95/50/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 64/432/ΕΟΚ του Συμβουλίου της 26ης Ιουνίου 1964 σχετικά με προβλήματα υγειονομικού ελέγχου στον τομέα των ενδοκοινοτικών συναλλαγών ζώων του βοείου και χοιρείου είδους (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 10 στοιχείο α), παράγραφος 2,
την οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές προέλευσης τρίτων χωρών πουλερικών και αυγών προς επώαση (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως τα άρθρα 9α, 9β και 10β,
την οδηγία 64/433/ΕΟΚ του Συμβουλίου της 26ης Ιουνίου 1964, σχετικά με τους υγειονομικούς όρους παραγωγής και διάθεσης στην αγορά νωπών κρεάτων (3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 5 παράγραφος 4,
την οδηγία 71/118/ΕΟΚ του Συμβουλίου της 15ης Φεβρουαρίου 1971, σχετικά με υγειονομικά προβλήματα στον τομέα των συναλλαγών νωπών κρεάτων πουλερικών (4), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 5 παράγραφος 4,
την οδηγία 92/118/ΕΟΚ του Συμβουλίου της 17ης Δεκεμβρίου 1992 για τον καθορισμό των όρων υγειονομικού ελέγχου που διέπουν τις συναλλαγές και τις εισαγωγές στην Κοινότητα προϊόντων τα οποία δεν υπάγονται, όσον αφορά αυτούς τους όρους, στις ειδικές κοινοτικές κανονιστικές ρυθμίσεις που αναφέρονται στο παράρτημα Α κεφάλαιο 1 της οδηγίας 89/662/ΕΟΚ και, όσον αφορά τα παθογόνα, της οδηγίας 90/425/ΕΟΚ (5), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το παράρτημα ΙΙ, κεφάλαιο 2 πρώτη περίπτωση,
Εκτιμώντας:
ότι, σύμφωνα με το άρθρο 10α παράγραφος 2 της οδηγίας 64/432/ΕΟΚ, με τα άρθρα 9α, 9β και 10β της οδηγίας 90/539/ΕΟΚ, με το άρθρο 5 της οδηγίας 64/433/ΕΟΚ, με το άρθρο 5 της οδηγίας 71/118/ΕΟΚ, και με το παράρτημα ΙΙ κεφάλαιο 2 πρώτη περίπτωση της οδηγίας 92/118/ΕΟΚ, η Σουηδία υπέβαλε στην Επιτροπή στις 7 Νοεμβρίου 1994 και στις 16 Ιανουαρίου 1995, το επιχειρησιακό πρόγραμμά της σχετικά με τον έλεγχο της σαλμονέλας 7 ότι αυτό το επιχειρησιακό πρόγραμμα συγκεντρώνει το σύνολο των μέτρων τα οποία η Σουηδία έθεσε σε εφαρμογή για τον έλεγχο της σαλμονέλας για τα εκτρεφόμενα βοοειδή και χοιροειδή, απόδοσης ή σφαγής, των πουλερικών αναπαραγωγής, των νεοσσών μιας ημέρας που προορίζονται να εισαχθούν σε σμήνη πουλερικών αναπαραγωγής ή σε σμήνη πουλερικών απόδοσης, για τις ωοτόκους όρνιθες (πουλερικά απόδοσης που εκτρέφονται για την παραγωγή αυγών κατανάλωσης), για τα πουλερικά σφαγής, για τα βόεια και τα χοίρεια κρέατα, για τα κρέατα πουλερικών και για τα αυγά που προορίζονται για απευθείας κατανάλωση από τον άνθρωπο 7 ότι, λόγω των προαναφερομένων, πρέπει να προβλεφθεί μια μόνο απόφαση της Επιτροπής για την έγκριση αυτού του επιχειρησιακού προγράμματος 7 ότι, εντούτοις, οι εγγυήσεις σχετικά με την σαλμονέλα, που ισχύουν για τη Σουηδία και που έχουν ήδη οριστεί ή αναμένεται ακόμα να οριστούν επακριβώς προβλέπονται για κάθε κατηγορία ζωντανών ζώων ή ζωικών προϊόντων 7 ότι οι εγγυήσεις αυτές εξαρτώνται από την έγκριση των μέτρων που πρέπει να υλοποιηθούν από τη Σουηδία σε κάθε τομέα,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνονται τα μέτρα σχετικά με τα εκτρεφόμενα βοοειδή και χοιροειδή, απόδοσης ή σφαγής τα οποία περιλαμβάνονται στο σουηδικό πρόγραμμα.
Άρθρο 2
Εγκρίνονται τα μέτρα σχετικά με τα πουλερικά αναπαραγωγής και με τους νεοσσούς μιας ημέρας που προορίζονται να εισαχθούν σε σμήνη πουλερικών αναπαραγωγής ή σε σμήνη πουλερικών απόδοσης, τα οποία περιλαμβάνονται στο σουηδικό πρόγραμμα.
Άρθρο 3
Εγκρίνονται τα μέτρα σχετικά με τις ωοτόκους όρνιθες (πουλερικά απόδοσης που εκτρέφονται για την παραγωγή αυγών κατανάλωσης), τα οποία περιλαμβάνονται στο σουηδικό πρόγραμμα.
Άρθρο 4
Εγκρίνονται τα μέτρα σχετικά με τα πουλερικά σφαγής, τα οποία περιλαμβάνονται στο σουηδικό πρόγραμμα.
Άρθρο 5
Εγκρίνονται τα μέτρα σχετικά με τα βόεια και τα χοίρεια κρέατα τα οποία περιλαμβάνονται στο σουηδικό πρόγραμμα.
Άρθρο 6
Εγκρίνονται τα μέτρα σχετικά με τα κρέατα πουλερικών, τα οποία περιλαμβάνονται στο σουηδικό πρόγραμμα.
Άρθρο 7
Εγκρίνονται τα μέτρα σχετικά με τα αυγά που προορίζονται για απευθείας κατανάλωση από τον άνθρωπο, τα οποία περιλαμβάνονται στο σουηδικό πρόγραμμα.
Άρθρο 8
Η Σουηδία θέτει σε ισχύ, την 1η Μαρτίου 1995, τις νομοθετικές, κανονιστικές και διοικητικές διατάξεις για την υλοποίηση των μέτρων που αναφέρονται στα άρθρα 1, 2, 3, 4, 5, 6 και 7.
Άρθρο 9
Η παρούσα απόφαση απευθύνεται στο Βασίλειο της Σουηδίας.
Βρυξέλλες, 23 Φεβρουαρίου 1995.

Labels: 4
17
0
6
18